Korf-egor

Ur **c'horf-egor** zo ur blanedenn, ul loarenn a dro tro-dro d'ur blanedenn, ur steredenn, pe c'hoazh un asteroidenn.
Pa vez meur a gorf-egor bodet en ul lec'h en egor e stummont galaksiennoù, steredegoù, gronnadoù stered ha nivlennoù galaksiel ivez.

Er pennad-mañ e kavor ur roll eus ar c'horfoù-egor anavezetañ ; un toullad mat anezho a c'haller arsellet pa vez du ha digoumoul an noz, gant al lagad, gevellunedoù pe un teleskop bihan. Ne gavor ket avat korfoù-egor koskoriad an Heol, a c'haller gouzout hiroc'h diwar o fenn er pennadoù a zo gouestlet dezho.

## Steredegoù
* *Gwelit ivez :* Steredeg.
Setu amañ roll an 88 steredeg a zo anavezet gant an Unaniezh Steredoniel Etrebroadel.

Dindan anv latin pep steredeg e kavor he zroad genitivel, a vez arveret evit envel ar steredennoù a zo er steredeg.
Da skouer : er steredeg *Centaurus* (Cen) emañ ar steredenn anvet *Toliman*, a anver *Alpha Centauri* ivez, a verraer en *α Cen*.

## Steredennoù
* *Gwelit ivez :* Steredenn

Lod steredennoù zo bet badeziet, evel *Toliman / α Centauri*, lod arall n'o deus anv divoutin ebet : dre lizherennoù pe sifroù e vezont anvet.
Zoken pa 'z int bet badeziet o devez ar steredennoù un anv arall, gant ul lizherenn c'hresianeg a lakaer dirak berradur anv ar steredeg m'emaint.
Da skouer, er steredeg *Ursa Minor* (UMi) emañ ar steredenn *Polaris*, a anver *Alpha Ursa Minoris* (α UMi).

### Steredennoù a zo bet roet un anv divoutin dezho

### Steredennoù a zo bet anvet dre lizherennoù pe sifroù hepken

### ''Un nebeud steredennoù brezhonek''
Setu amañ un nebeud anvioù brezhonek evit ar steredennoù hewelusañ, hervez *Talabao* niv.8 ha kartenn *Loargann*.

## Korfoù-egor hewelus
### Steredennoù

### Gronnadoù stered
*Gronnad stered* a reer eus un hollad stered a zo bet ganet a-gevret, hag a zo liammet kenetrezo dre ar c'herc'hellerezh.
:• *Digor* e vez ur gronnad stered pa vez dizingal e stumm ; nebeut a steredennoù zo ennañ, ha yaouank eo ar steredennoù-se peurliesañ (war-dro 100 milion a vloavezhioù).
:• *Boulek* e vez ur gronnad stered pa vez pellennek e stumm ; milionoù a steredennoù zo ennañ, an darn vuiañ anezho bodet er c'hreiz ; koshoc'h eget 10  milmilion a vloavezhioù eo lod gronnadoù stered boulek.
* **M** = katalog Messier, bet krouet e 1774.
* **NGC** = *[[New General Catalogue]] of Nebulae and Clusters of Stars*, bet krouet e 1888 ha hizivaet ez-reoliek abaoe.
* "Sked" : ar meurez manat (m) evel ma vez gwelet gant un den war an Douar eo ; –26,5m eo sked an Heol, –12,6 hini al loargann, ha +30 hini ar c'horfoù-oabl teñvalañ bet arsellet gant an teleskop Hubble. 

### Nivlennoù galaksiel

*Nivlenn c'halaksiel* a reer eus ur gronnad gazoù, pe gazoù hag eufl, a zo en egor e diabarzh ur c'halaksienn.
:• *Nivlenn blanedennel* a reer eus ur mell gwiskad gazoù a zo tro-dro d'ur steredenn domm-kenañ. Alies e vez gwelet e stumm ur gantenn, evel ur blanedenn, alese an anv.
:• *Nivlenn amstrew* a reer eus un nivlenn pa vez dizingal he stumm.

## Daveoù
* Antonín Rükl, Jean-Marc Becker (1988), *Constellations et planètes*, Gründ, ISBN 978-2-7000-1551-5 
* Bernard Pellequer (1990), *Petit guide du ciel*, Seuil, ISBN 978-2-02-011556-8 
* Christophe Lehénaff (2010), *Les étoiles et les planètes*, Glénat, ISBN 978-2-7234-7600-3 
* Bertran d'Armagnac (2013), *Stelvision 365* (kartenn an oabl), ISBN 978-2538-6032-0 
* Bernhard Mackowiak (2013), *Grand atlas de l'astronomie*, ELCY, ISBN 978-2-7532-0751-6 

## Pennadoù kar
* Koskoriad an Heol

## Notennoù